Farrux Do‘stov Germaniyadagi musobaqada chorak finalga chiqdi

O‘zA xabar berishicha, mamlakatimiz tennischilari Germaniya, Turkiya va Tailandda davom etayotgan nufuzli xalqaro turnirlarda ishtirok etmoqda. Jumladan, Germaniyada o‘tkazilayotgan xalqaro turnirda yigirmadan ziyod mamlakatdan kelgan kuchli tennischilar qatorida hamyurtimiz Farrux Do‘stov ham g‘oliblik uchun kurashmoqda.

O‘zbekistonning ikkinchi raketkachisi yakkalik bahslarining dastlabki bosqichida mezbonlar vakili Maksimilian Martererni 7:5, 6:4 hisobida mag‘lubiyatga uchratdi. Ikkinchi davra uchrashuvida esa litvalik Rikardas Berankisga qarshi kortga chiqib, 3:6, 6:3, 7:6(7) hisobida g‘olib bo‘ldi, deb yozadi “12uz” nashri.
Endilikda yarim finalga chiqish uchun Farrux Do‘stov germaniyalik Tim Pets bilan bellashadi.
Foto © O‘zA